

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/14-01/01

UR.BROJ: 2186/10-01/1-14-05

Vidovec, 27.02.2014.

**Z A P I S N I K**

**sa 07. sjednice Općinskog vijeća Općine Vidovec, održane dana 27. veljače 2014. godine, ( četvrtak ) u prostorijama Općine Vidovec**

**Sjednica je započela u 19,00 sati.**

Predsjednik Općinskog vijeća Općine Vidovec Zdravko Pizek otvorio je 7. sjednicu Općinskog vijeća Općine Vidovec, pozdravio je sve članove Općinskog vijeća Općine Vidovec, općinskog načelnika Brunu Hranić, zamjenicu općinskog načelnika Dubravku Rog i djelatnice Jedinstvenog upravnog odjela Općine Vidovec te naglasio da mediji danas nisu prisutni, ali ako će doći moći će se pridružiti.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno 13 članova od izabranih 15 članova Općinskog vijeća Općine Vidovec, te konstatirao da kvorum postoji i može se nastaviti sa daljnjim tijekom sjednice Vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Martina Bistrović, Sanja Pomper, Nadica Cafuk, Ivica Papec, Ivan Kliček, Ivan Benček, Marijo Serini, Dubravko Zavrtnik, Hrvoje Hosni, Srećko Županić, Nikola Pozder i Ivan Kušćar.

**SJEDNICI NISU PRISUSTVOVALI ČLANOVI OPĆINSKOG VIJEĆA** : Krunoslav Puček i Damir Hosni.

**PREDSJEDATELJ** : Zdravko Pizek

**OSTALI PRISUTNI** :

Općinski načelnik Bruno Hranić, zamjenica općinskog načelnika Dubravka Rog, viša stručna suradnica za financije i računovodstvo Mateja Novak, pročelnica JUO Općine Vidovec Petra Rogina, tajnica Andreja Peharda i Martina Kliček viša stručna suradnica za komunalne djelatnosti.

**USVAJANJE ZAPISNIKA SA 06. SJEDNICE OPĆINSKOG VIJEĆA OPĆINE VIDOVEC održane dana 23. prosinca 2013. godine.**

Predsjednik Općinskog vijeća Zdravko Pizek iznio je :

„Svi ste zaprimili materijale za sjednicu, pročitali ih i molim Vas da ako netko ima neke primjedbe, dodatke ili izmjene na zapisnik sa prošle sjednice, da iznese“.

Primjedbe nisu podnesene te je zapisnik sa 6. sjednice Općinskog vijeća Općine Vidovec stavljen na glasovanje.

Tko je za : 12 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je zapisnik sa 6. sjednice Općinskog vijeća usvojeni sa 12 glasova od 13 prisutnih članova Vijeća.**

**UTVRĐIVANJE DNEVNOG REDA ZA 07. SJEDNICU OPĆINSKOG VIJEĆA OPĆINE VIDOVEC**

**Predsjednik Općinskog vijeća Zdravko Pizek predložio je sljedeći :**

**D N E V N I R E D**

1. Polugodišnje izvješće o radu načelnika za razdoblje od 01.07. do 31.12.2013. godine,
2. Prijedlog Poslovničke Odluke o 2. izmjenama i dopunama Poslovnika o radu Općinskog vijeća Općine Vidovec,
3. Prijedlog Odluke o donošenju Procjene ugroženosti stanovništva, materijalnih i kulturnih dobara Općine Vidovec i Zahtjeva zaštite i spašavanja u dokumentima prostornog uređenja Općine Vidovec,
4. Prijedlog Odluke o stavljanju van snage Odluka Općinskog vijeća Općine Vidovec, a odnose se na davanje korištenja općinskih prostorija ili prostorija u drugim objektima kojima raspolaže Općina Vidovec (zgrada Općine Vidovec, društveni domovi, klubovi i dr).
5. Prijedlog Odluke o poništenju postupka davanja koncesije za obavljanje komunalne djelatnosti prijevoza pokojnika na području Općine Vidovec,
6. Informacija o pružanju geoinformacijskih usluga za Općinu Vidovec – uspostava GIS portala,
7. Informacija o upravljanju mjesnim grobljem,
8. Informacija o potpisivanju Ugovora o sufinanciranju đačke karte za prijevoz autobusom za učenike srednjih škola s područja naselja Nedeljanca,
9. Informacija o provedi natječajnog postupka za prijam polaznika na stručno osposobljavanje bez zasnivanja radnog odnosa,
10. Prijedlog Upravnog vijeća Dječjeg vrtića „Škrinjica“ o povećanju cijene smještaja djece u Dječjem vrtiću „Škrinjica“, a koju sufinanciraju roditelji,
11. Prijedlog o kupoprodaji zemljišta za ŠDC Nedeljanec,
12. Informacija o vođenju knjigovodstva za potrebe Udruga s područja općine Vidovec,
13. Razno.

Predsjednik Općinskog vijeća Zdravko Pizek upitao je članove Vijeća da li ima prijedloga za izmjenu ili dopunu na predloženi dnevni red.

Dopune nije bilo pa je predsjednik Općinskog vijeća Zdravko Pizek stavio prijedlog dnevnog reda za 07. sjednicu Općinskog vijeća Općine Vidovec od trinaest točaka na glasovanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je dnevni red za 7. sjednicu Općinskog Vijeća Općine Vidovec usvojeni jednoglasno, sa 13 glasova od 13 prisutnih članova Općinskog vijeća Općine Vidovec.**

**Točka 1.**

**Polugodišnje izvješće o radu općinskog načelnika**

**za razdoblje od 01.07. do 31.12.2013. godine**

Predsjednik Općinskog vijeća Zdravko Pizek dao je riječ načelniku Općine Vidovec Bruni Hranić koji je obrazložio polugodišnje izvješće o radu općinskog načelnika za razdoblje od 01.07. do 31.12. 2013. godine, koje je ujedno nakon obrazlaganja podijeljeno u pismenom obliku svim članovima Vijeća.

Predsjednik Općinskog vijeća Zdravko Pizek otvorio je raspravu po navedenoj točci dnevnog reda.

Kako nije bilo rasprave predsjednik Općinskog vijeća Zdravko Pizek stavio je izvješće općinskog načelnika Brune Hranić na glasovanje.

Tko je za : 9 članova Vijeća

Tko je protiv: 1 član Vijeća

Ima li suzdržanih : 3 člana Vijeća

**Predsjednik Općinskog vijeća Zdravko Pizek konstatirao je da je Polugodišnje izvješće o radu općinskog načelnika za razdoblje od 01.07. do 31.12. 2013. godine usvojeno sa 9 glasova od 13 prisutnih članova Općinskog vijeća Općine Vidovec.**

**Točka 2.**

**Prijedlog Poslovničke Odluke o 2. izmjenama i dopunama**

**Poslovnika o radu Općinskog vijeća Općine Vidovec**

Predsjednik Općinskog vijeća Zdravko Pizek pročitao je drugu točku dnevnog reda, a zatim dao riječ općinskom načelniku Bruni Hranić koji je uvodno ukratko obrazložio prijedlog Poslovničke odluke o izmjenama i dopunama Poslovnika o radu Općinskog vijeća Općine Vidovec te zamolio predsjednika Komisije za statutarno-pravna pitanja Marija Serini da iznese mišljenje Komisije na prijedlog za izmjenu i dopunu Poslovnika.

Član Općinskog vijeća i predsjednik Komisije za statutarno-pravna pitanja Marijo Serini pročitao je zapisnik sa održane 2. radne sjednice Komisije za statutarno-pravna pitanja, kojim daju pozitivno mišljenje na prijedlog o donošenju Poslovničke odluke kakvu su svi članovi Općinskog vijeća zaprimili u pismenom obliku.

Uz prethodno obrazloženje član Općinskog vijeća Ivan Kušćar iznio je :

„Imam prijedlog jednog članka, to je mogućnost da ako klub vijećnika zatraži, da mu se omogući stanka za povlačenje od deset minuta za konzultacije“.

Predsjednik Općinskog vijeća Zdravko Pizek upitao je članove Vijeća „ da li se slažu da se sve zajedno stavi na glasanje i dodatak člana Vijeća Ivana Kušćar obzirom da je i on predlagatelj ovih izmjena, znači prijedlog člana Vijeća Ivana Kušćar i prijedlog Poslovničke Odluke, sve zajedno da stavimo na glasanje, tko je za“ :

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno donijeta Poslovnička odluka o izmjenama i dopunama Poslovnika o radu Općinskog vijeća Općine Vidovec uz dodatni prijedlog člana Vijeća Ivana Kušćar, da se uvrsti mogućnost ako klub vijećnika zatraži da mu se omogući stanka za povlačenje od deset minuta za konzultacije, sa 13 glasova od 13 prisutnih članova Općinskog vijeća Općine Vidovec.**

**Točka 3.**

**Prijedlog Odluke o donošenju Procjene ugroženosti stanovništva,**

**materijalnih i kulturnih dobara Općine Vidovec i**

**Zahtjeva zaštite i spašavanja u dokumentima prostornog uređenja Općine Vidovec**

Predsjednik Općinskog vijeća Zdravko Pizek nakon što je pročitao točku dnevnog reda dao je riječ zamjenici načelnika Općine Vidovec Dubravki Rog.

Zamjenica načelnika Dubravka Rog obrazložila je prijedlog Odluke o donošenju Procjene ugroženosti stanovništva, materijalnih i kulturnih dobara Općine Vidovec i Zahtjeva zaštite i spašavanja u dokumentima prostornog uređenja Općine Vidovec koju je izradila ovlaštena tvrtka NW-WIND d.o.o. iz Varaždina.

Predložila je da se Plan zaštite i spašavanja zajedno sa kartama stavi na web stranice Općine i da bude dostupan svima.

Predsjednik Vijeća Zdravko Pizek otvorio je raspravu vezano uz ovu točku dnevnog reda.

Član Općinskog vijeća Nikola Pozder iznio je :

„U Procjeni ugroženosti stanovništva, materijalnih i kulturnih dobara Općine Vidovec u svojem sadržaju izrađivač odnosno predlagač nije uzeo u obzir unatoč upozorenju prilikom donošenja Analize stanja sustava zaštite i spašavanja na području općine Vidovec za 2013. godinu i prijedloga Smjernica za organizaciju i razvoj sustava zaštite i spašavanja na području općine Vidovec u 2014. godini, na 6. sjednici Općinskog vijeća, tri lokacije velikog požarnog opterećenja pa i velike požarne opasnosti: Fotex d.o.o. Nedeljanec, Varaždinska 50, gdje se nalaze velike količine tkanina, ljepila i slično; „Bernarda nova“ Nedeljanec, Varaždinska 26, gdje su velike količine spužve, velika požarna opasnost i područna trafostanica TS Nedeljanec, Prigradska, velika požarna i tehnička opasnost.

Također u Procjeni nije spomenuta plavna opasnost naselja (Domitrovec) koja su i prošle godine bila poplavljena, a i ove godine je prijetila opasnost. Ovo svoje izlaganje predajem pročelnici Petri i u pismenom obliku da se lakše može uvrstiti i definirati“.

Odgovore na postavljena pitanja podnijela je zamjenica načelnika Dubravka Rog.

Član Općinskog vijeća Ivan Kušćar iznio je :

„S obzirom da je to plan koji se nadopunjuje u skladu sa razvojnom situacijom na terenu, ja sam isto malo pregledao i ne znam dali su neke stvari zastarjele ili si netko nije dao truda da usporedi i sa katastarskim izvodima itd., pa recimo na stranici 7. gdje se navodi o Hrvatskim vodama o malom slivu piše da - Posebno se održavanje i čišćenje odnosi na kanal Prekno koji prolazi linijom naselja Domitrovec – Krkanec – Zamlača – Prekno jer su to ujedno i najugroženiji dijelovi od plavljenja na području Općine Vidovec, a treba stajati i Nedeljanec jer prolazi i kroz Nedeljanec, to je recimo jedna tehnička greška i druga je na stranici 31. gdje se spominje tvrtka Messer Fony mont d.o.o. znači tvrtka za plin i nije baš za igrati se jer veli da se njezina lokacija nalazi na Varaždinskoj na kč.br. 111 i da su ugrožene okolne kuće. Danas sutra kad će neko doći vidjet će da te kuće nisu ugrožene i da plin nije na toj lokaciji, tvrtka je prijavljena na toj lokaciji, a skladište plina se nalazi na sasvim drugoj lokaciji i druge kuće su ugrožene tako da bi mogla nastati zbrka, stoga neke stvari bi trebalo pregledati i ispraviti“.

Predsjednik Općinskog vijeća Zdravko Pizek stavio je na glasovanje prijedlog Odluke o donošenju Procjene ugroženosti stanovništva, materijalnih i kulturnih dobara Općine Vidovec i Zahtjeva zaštite i spašavanja u dokumentima prostornog uređenja Općine Vidovec uz prijedloge koje su predložili članovi Vijeća Nikola Pozder i Ivan Kušćar, a koji će se kasnije dopuniti.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno donijeta Odluka o donošenju Procjene ugroženosti stanovništva, materijalnih i kulturnih dobara Općine Vidovec i Zahtjeva zaštite i spašavanja u dokumentima prostornog uređenja Općine Vidovec sa 13 glasova od 13 prisutnih članova Općinskog vijeća Općine Vidovec.**

**Točka 4.**

**Prijedlog Odluke o stavljanju van snage**

**Odluka Općinskog vijeća Općine Vidovec,**

**a odnose se na davanje korištenja općinskih prostorija ili prostorija u drugim objektima kojima raspolaže Općina Vidovec (zgrada Općine Vidovec, društveni domovi, klubovi i dr).**

U uvodnom dijelu općinski načelnik Bruno Hranić podnio je obrazloženje o prijedlogu Odluke o stavljanju van snage Odluka Općinskog vijeća Općine Vidovec, a koje se odnose na davanje korištenja općinskih prostorija ili prostorija u drugim objektima kojima raspolaže Općina Vidovec obzirom da sukladno Zakonu o lokalnoj i područnoj (regionalnoj) samoupravi općinski načelnik raspolaže imovinom i nekretninama pa će se sa korisnicima općinskog prostora u zgradi Općine, Društvenim domovima i Klubovima sukladno tome sklopiti i novi ugovori.

Predsjednik Općinskog vijeća Zdravko Pizek otvorio je raspravu po navedenoj točci dnevnog reda. Kako nije bilo rasprave Predsjednik Općinskog vijeća dao je na glasovanje donošenje Odluke o stavljanju van snage Odluka Općinskog vijeća koje se odnose na davanje na korištenje općinskih prostora.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno donijeta Odluka o stavljanju van snage Odluka Općinskog vijeća Općine Vidovec, a odnose se na davanje korištenja općinskih prostorija ili prostorija u drugim objektima kojima raspolaže Općina Vidovec (zgrada Općine Vidovec, društveni domovi, klubovi i dr) sa 13 glasova od 13 prisutnih članova Općinskog vijeća Općine Vidovec.**

**Točka 5.**

**Prijedlog Odluke o poništenju postupka davanja koncesije za obavljanje**

**komunalne djelatnosti prijevoza pokojnika na području općine Vidovec**

Predsjednik Općinskog vijeća Zdravko Pizek dao je riječ pročelnici JUO Općine Vidovec Petri Rogina koja je obrazložila prijedlog Odluke o poništenju postupka davanja koncesije za obavljanje komunalne djelatnosti prijevoza pokojnika na području općine Vidovec, a koju su odluku svi članovi Vijeća zaprimili u pismenom obliku uz poziv za sjednicu.

Predsjednik Općinskog vijeća Zdravko Pizek otvorio je raspravu. Obzirom da potrebe za raspravom nije bilo Predsjednik Općinskog vijeća stavio je prijedlog Odluke o poništenju postupka davanja koncesije na glasovanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno donijeta Odluka o poništenju postupka davanja koncesije za obavljanje komunalne djelatnosti prijevoza pokojnika na području općine Vidovec sa 13 glasova od 13 prisutnih članova Općinskog vijeća Općine Vidovec.**

**Točka 6.**

**Informacija o pružanju geoinformacijskih usluga**

**za Općinu Vidovec – uspostava GIS portala**

Predsjednik Općinskog vijeća Zdravko Pizek dao je riječ općinskom načelniku Bruni Hranić koji je ukratko podnio informaciju da je u suradnji sa Varaždinskom županijom i svim općinama i gradovima dogovoreno uvođenje Gis portala odnosno pružanje geoinformacijskih usluga za Općine kojim će se rješavati prikupljanje, čuvanje, obrada, analiza i prikaz svih prostornih i katastarskih podataka o čemu je sklopljen i ugovor.

Predsjednik Općinskog vijeća Zdravko Pizek otvorio je raspravu.

Članica Općinskog vijeća Nadica Cafuk postavila je pitanje vezano uz cijenu usluge, dok je načelnik Bruno Hranić podnio odgovor da se radi o cijeni oko 12.000,00 kuna uz to da je jedan dio u financiranju preuzela i Županija.

Predsjednik Općinskog vijeća Zdravko Pizek napomenuo je da je ovo samo bila informacija i da možemo na sljedeću točku dnevnog reda.

**Točka 7.**

**Informacija o upravljanju mjesnim grobljem**

Informaciju o upravljanju mjesnim groblje podnio je općinski načelnik Bruno Hranić, a odnosila se na usklađivanje Odluke o upravljanju grobljem na području općine Vidovec sa Zakonskim odredbama prema uputama Ureda državne uprave u Varaždinskoj županiji koji je izvršio nadzor nad cijelom odlukom o grobljima, obzirom da do 01.6. moramo isto uskladiti na način da mjesno groblje damo poduzeću koje se time bavi, na upravljanje ili da Općina osnuje svoje vlastito komunalno poduzeće, obzirom da zakonski nema više mogućnosti da Općina ili Jedinstveni upravni odjel mogu biti upravitelj groblja.

Predsjednik Općinskog vijeća Zdravko Pizek otvorio je raspravu.

Članica Općinskog vijeća Nadica Cafuk iznijela je :

„Pošto smo dobili to mišljenje da ta odluka se jednostavno mora staviti van snage i pošto imamo takvu situaciju, imate dvije solucije da li ići u koncesiju ili osnovati vlastitu komunalnu firmu, znači da mi već danas trebamo znati prema čemu idemo, već danas moramo nešto odlučiti zbog rokova, a i situacija nije sjajna jer znamo da nemamo grobara, a dešavaju se nebuloze, ljudi na terenu su ogorčeni kako se to sve dešava. Predlažem da se već danas donese odluka da se ide u natječaj za raspisivanje koncesije za povjeravanje poslova, jer sad da li ići u neku pogodbu to nas može stajati i više, pitanje je, a vremena nemamo, znači mi već sada trebamo donijeti tu odluku da bi već sutra mogli ići u neku realizaciju“.

Dodatno pojašnjenje vezano uz upravljanje grobljem podnijela je i pročelnica JUO Općine Vidovec Petra Rogina.

U raspravi sudjelovao je i član Vijeća Dubravko Zavrtnik i Srećko Županić te načelnik Bruno Hranić.

Predsjednik Općinskog vijeća Zdravko Pizek konstatirao je da je točka dnevnog reda bila samo informacija, ali s obzirom da dajemo prijedlog, postavio je pitanje tko je za to da se raspiše natječaj za povjeravanje poslova.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog jednoglasno usvojeni sa 13 glasova od 13 prisutnih članova Općinskog vijeća Općine Vidovec.**

**Točka 8.**

**Informacija o potpisivanju Ugovora o sufinanciranju đačke karte**

**za prijevoz autobusom za učenike srednjih škola**

**s područja naselja Nedeljanca**

Općinski načelnik Bruno Hranić podnio je kratku informaciju koja se odnosila na potpisivanje Ugovora sa prijevoznikom AP Varaždin o sufinanciranju đačke karte za prijevoz autobusom za učenike srednjih škola s područja naselja Nedeljanca po modelu kao i prošle godine, a za što su proračunom osigurana sredstva.

Predsjednik Općinskog vijeća Zdravko Pizek konstatirao je da je ovo samo informacija i da se sa time svi slažemo te da se prelazi na sljedeću točku dnevnog reda.

**Točka 9.**

**Informacija o provedi natječajnog postupka za prijam polaznika na stručno osposobljavanje bez zasnivanja radnog odnosa**

Općinski načelnik Bruno Hranić podnio je informaciju o provedenom natječajnom postupku za prijam polaznika na stručno osposobljavanje bez zasnivanja radnog odnos za dva polaznika, gdje su se na natječaj prijavili jedan polaznik s našeg područja i dva van našeg područja.

Načelnik Bruno Hranić predložio je da se pruži prilika zapošljavanja mladima bez posla i zaposli još 2 polaznika na stručno osposobljavanje bez zasnivanja radnog odnosa, a ujedno je podnio i informaciju o mogućnosti nastavka javnih radova i predložio da se zaposli 8 ljudi na javnim radovima.

Općinski načelnik Bruno Hranić također je predložio da se prema Upravnom vijeću Dječjeg vrtića „Škrinjica“ uputi zahtjev za raspisivanje natječaja barem za jednu osobu s područja naše općine za stručno osposobljavanje koja je završila taj fakultet, a zatim predložio da se nakon rasprave sve stavi u kompletu na glasovanje.

Dodatno pojašnjenje o traženim uvjetima u natječaju za stručno osposobljavanje podnijela je i pročelnica JUO Općine Petra Rogina.

Predsjednik Općinskog vijeća Zdravko Pizek stavio je prijedlog načelnika Brune Hranić o prijemu dvoje polaznika na stručno osposobljavanje bez zasnivanja radnog odnosa i prijedlog o zapošljavanju osam osoba za obavljanje poslova na javnim radovima, kao i prijedlog da se uputi zahtjev Upravnom vijeću Vrtića za stručno osposobljavanje, na glasovanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog usvojeni jednoglasno sa 13 glasova od 13 prisutnih članova Vijeća.**

**Točka 10.**

**Prijedlog Upravnog vijeća Dječjeg vrtića „Škrinjica“**

**o povećanju cijene smještaja djece u Dječjem vrtiću „Škrinjica“,**

**a koju sufinanciraju roditelji**

Općinski načelnik Bruno Hranić podnio je uz svoje prethodno obrazloženje i prijedlog Upravnog vijeća Dječjeg vrtića „Škrinjica o povećanju cijene smještaja djece u Vrtiću, a koja se odnosi na udio koji financiraju roditelji obzirom da se cijena nije povećavala u zadnjih pet godina u odnosu na povećanje cijena hrane i energenata.

Prijedlog je da se poveća cijena koju plaćaju roditelji u Dječjem vrtiću „Škrinjica“ u iznosu od 100,00 kn i dodatni prijedlog za djecu u vanjskim vrtićima prijedlog je da se poveća cijena u iznosu od 50,00 kuna sufinanciranja od strane Općine, radi izjednačavanja djece koja idu u naš Vrtić i koja se voze u druge vrtiće, iako još neće biti u istoj razini da bi se izjednačila sva djeca“.

Članica Općinskog vijeća Nadica Cafuk uz svoje mišljenje iznijela je i prijedlog :

„Pošto imate svoj prijedlog, moj prijedlog je da se trenutno ne ide u povećanje da još malo sačekamo, možda se financijska situacija općenito poboljša pa da onda počnemo o tome razmišljati. Mislim da trenutno nitko nije u mogućnosti puno više izdvajati od onoga koliko izdvaja. To je moje mišljenje i prijedlog“.

Predsjednik Općinskog vijeća Zdravko Pizek otvorio je raspravu zamolivši i ostale članove Vijeća da se izjasne o prijedlogu.

Načelnik Bruno Hranić uz svoje dodatno obrazloženje složio se i sa prijedlogom članice Vijeća Nadice Cafuk te dao riječ višoj stručnoj suradnici Mateji Novak koja vodi financijsko poslovanje za Vrtić.

Nakon toga viša stručna suradnica Mateja Novak ukratko je obrazložila financijski problem u Vrtiću i nužnost povećanja cijene.

Član Općinskog vijeća Ivan Kušćar iznio je :

„Ja na tragu ove diskusije članice Vijeća Nadice Cafuk isto sam za to da se pokuša ublažiti ,da se to najavi, a ove godine zahvaljujući vremenima, predlažem sredstvima koja su bila predviđena za zimsko održavanje pokriti to neko razdoblje, al da svjesno najavimo i pripremimo roditelje na to nužno povećanje koje će uslijediti na jesen“.

Načelnik Bruno Hranić iznio je :

„Obzirom da se slažem i sa takvim mišljenjem, predlažem onda donijeti zaključak da idemo u to odgađanje, da zajednički pripremimo ljude na to povećanje, ali da to onda ne bude 100,00 kuna nego 200,00 kuna povećanja, dali krajem ili početkom godine, a za roditelje koji vode djecu u vanjske vrtića da bude dodatnih još 100,00 ili 150,00 kuna, da rebalansom proračuna preusmjerimo ta određena sredstva i pripremimo roditelje sa novom ekonomskom cijenom od početka nove školske godine, pa ako se slažete s time da onda takav zajednički stav zauzmemo i kod izrade proračuna za sljedeću godinu, pa onda u tom slučaju povlačim ova dva svoja prijedloga“.

Članica Općinskog vijeća Nadica Cafuk iznijela je :

„Neznam da li je napravljeni sastanak u Vrtiću s tim roditeljima i da li im je uopće obznanjeno da bi išlo povećanje s njihove stane. Slušajući Vas vidim da valjda roditelji nisu niti pripremljeni i koliko znam da ima neka upisna godina u Vrtiću pa predlažem da se sa roditeljima napravi sastanak i obznani im povećanje sufinanciranja s njihove strane koja bi onda mogla ići s novom upisnom godinom i treba im staviti sve troškove na papir da se vidi stvarna situacija kakva je“.

U raspravi sudjelovali su : predsjednik Vijeća Zdravko Pizek, načelnik Bruno Hranić, članovi Općinskog vijeća Nadica Cafuk, Hrvoje Hosni, Nikola Pozder i Ivan Kušćar te zamjenica načelnika Dubravka Rog koja je predlagala da bi se već za sljedeću sjednicu mogao napraviti prijedlog nove ekonomske cijene, da svi znaju i da se znaju roditelji pripremiti da će to biti odluka od 01.9.“

Predsjednik Vijeća Zdravko Pizek upitao je članove Vijeća da li treba glasovati kad je načelnik Bruno Hranić povukao prijedlog o povećanju cijene, te s obzirom da su se članovi Općinskog vijeća složili da se može donijeti odluka, predsjednik Vijeća Zdravko Pizek upitao je članove Općinskog vijeća tko je za to da se usvoje prijedlozi članova Vijeća i općinskog načelnika o odgodi povećanja cijene sufinanciranja od strane roditelja i od strane Općine do 01.9 ove godine.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je prijedlog usvojeni jednoglasno sa 13 glasova od 13 prisutnih članova Vijeća.**

**Točka 11.**

**Prijedlog o kupoprodaji zemljišta za ŠDC Nedeljanec**

Prijedlog o kupoprodaji zemljišta za Športsko društveni centar Nedeljanec u Nedeljancu podnio je Općinski načelnik Bruno Hranić. Pritom je iznio da se prijedlog odnosi na kupnju parcele površine 2.334m2, vlasnika parcele Priher Božidara iz Cargovca u vrijednosti oko 9.200 EUR / 4 EUR/m2, oko 70 tis.kn, plativo u kunama uz obročnu isplatu na tri rate.

U raspravi sudjelovali su članovi Općinskog vijeća : Nikola Pozder, Dubravko Zavrtnik i načelnik Bruno Hranić.

Predsjednik Općinskog vijeća Zdravko Pizek stavio je prijedlog o kupoprodaji zemljišta za potrebe ŠDC Nedeljanec na glasovanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog usvojeni jednoglasno sa 13 glasova od 13 prisutnih članova Vijeća.**

**Točka 12.**

**Informacija o vođenju knjigovodstva za potrebe Udruga s područja općine Vidovec**

Zamjenica načelnika Dubravka Rog podnijela je informaciju koja se odnosila na vođenje knjigovodstva u prostorijama Općine Vidovec za potrebe Udruga, s obzirom da su se mijenjale pravne regulative neprofitnih organizacija i došlo je do zakonskih promjena, funkcioniranja, organizacije i odgovornosti proizašlih na temelju Zakona. Od 22 udruge neke su se odlučile neke još nisu.

Načelnik Bruno Hranić, a na pitanje članice Vijeća Nadice Cafuk „tko će to voditi i kolika bude cijena vođenja“ odgovorio je da s obzirom da je Martina Kliček primljena u radni odnos kao viši stručni suradnik za poslove komunalnog gospodarstva prvenstveno za poslove legalizacije upotpunit će se njezina satnica i sa vođenjem knjigovodstva za Udruge.

Predsjednik Općinskog vijeća Zdravko Pizek konstatirao je da je to bila informacija i da prelazimo na točku 13. Razno.

**Točka 13.**

**Razno.**

Načelnik Bruno Hranić uz prethodno obrazloženje predložio je da Općina Vidovec ide u izradu strateškog temeljnog dokumenta „Strategija razvoja Općine Vidovec“ za razdoblje od 2014. do 2020. godine, prema ponudi Agencije za razvoj Varaždinske županije po cijeni od 65.000,00 kuna plus PDV, a koji nam je potreban da bi se mogli natjecati za sredstva Europske unije ili bilo koji drugi projekt da prijavljujemo moramo imati potporu preko te strategije razvoja koja nosi i određene bodove.

Prijedlog je da se ide u izradu Strategije, a da se još pokuša postići niža cijena.

U raspravi sudjelovali su članica Vijeća Nadica Cafuk i načelnik Bruno Hranić koji je podnio odgovore na postavljena pitanja.

**Predsjednik Općinskog vijeća Zdravko Pizek stavio je prijedlog načelnika Brune Hranić na glasovanje, a zatim konstatirao da je prijedlog o izradi Strategije usvojeni jednoglasno sa 13 glasova od 13 prisutnih članova Vijeća.**

Nadalje načelnik Bruno Hranić podnio je informaciju :

“Da smo prošli na natječaju za projekt koji smo radili u suradnji sa Zavodom za zapošljavanje, znači Općina Vidovec, Općina Donja Voća i Općina Petrijanec prijavile su zajednički projekt za osposobljavanje nezaposlenih ljudi i tim novcima opremit ćemo prostoriju Općine Vidovec na katu, sredstva ćemo namjenski usmjeriti za kompletnu obnovu prostorije i kupnju namještaja i računala, koju će moći kasnije koristiti ne samo nezaposlene osobe nego i ostale udruge i poljoprivrednici za informatičko opismenjavanje.

Nadalje, općinski načelnik Bruno Hranić iznio je :

„Vezano uz Ured hrvatskih regija u Bruxellesu obzirom da imamo mogućnost tamo slati ljude na besplatno stažiranje uz besplatni smještaj, pristigla je jedna zamolba za stažiranje od Emine Ljubek iz Nedeljanca, Športska 9, diplomirala na ekonomskom fakultetu turizam i ekonomiju, koja nam se obratila za pomoć oko stažiranja u Uredu hrvatskih regija u Bruxellesu na način da joj se omogući financijska pomoć za pokrivanje osnovnih troškova.

Prijedlog je da ju na neki način podupremo i pošaljemo na stažiranje i da joj se osigura avionska povratna karta između 2-2,5 do 3 tis.kn uz troškove boravka od 300-400 EUR u terminu koji je slobodan od 15.04. do 15.05. tako da je prijedlog da se u tom razdoblju omogući Emini Ljubek stažiranje u Bruxelles“.

**Takav prijedlog o slanju Emine Ljubek i pokrivanju dijela troškova stažiranja u Uredu hrvatskih regija u Bruxellesu, a na temelju zamolbe Emine Ljubek iz Nedeljanca, jednoglasno je usvojeni sa 13 glasova od 13 prisutnih članova Općinskog Vijeća.**

Nadalje, pročelnica JUO Petra Rogina prezentirala je prijedlog Odluke o raspoređivanju sredstava za financiranje političkih stranaka zastupljenih u Općinskom vijeću Općine Vidovec za 2014. godinu uz obrazloženje da je trebala biti dopuna dnevnog reda jer je ista odluka podijeljena svim članovima Općinskog vijeća Općine Vidovec na početku sjednice, jer je istu potrebno donijeti.

**Predsjednik Općinskog vijeća Zdravko Pizek stavio je prijedlog Odluke na glasovanje, a nakon toga konstatirao da je Odluka o raspoređivanju sredstava za financiranje političkih stranaka zastupljenih u Općinskom vijeću Općine Vidovec za 2014. godinu jednoglasno usvojena sa 13 glasova od 13 prisutnih članova Vijeća.**

Član Općinskog vijeća Dubravko Zavrtnik iznio je :

„Ja sam zadnji puta zatražio izvješće o korištenosti Društvenog doma u Nedeljancu, pa samo informacija, neznam da li ste svi dobili iz čega je vidljivo da je 2012. godine dom korišteni 18 puta i 2013. godine 20 puta, od 365 dana proizlazi da je dom praktički neiskorišteni“.

U nastavku član Općinskog vijeća Ivan Kušćar postavio je pitanje načelniku Bruni Hranić :

„Pitanje vezano uz naše šudrane, to je devastirano, uložili smo novce, kazne vjerojatno nisu naplaćene nikakve, ograda je totalno uništena, vozi se vjerojatno najviše našeg smeća, neznam kakvo je rješenje toga, to treba imati u vidu da se to proračunom riješi“.

U odgovoru načelnika Brune Hranić stoji :

„Općina je prije tri godine dala izraditi Studiju sanacije divljih odlagališta smeća od strane Geotehničkog fakulteta u Varaždinu, nakon toga zatražiti smo suglasnost Fonda i tri godine smo se usklađivali i u utorak na sastanku u Fondu donesen je zaključak da se ide u izradu sažetka studije. Potpisani je ugovor još prije četiri godine gdje su od strane Fonda predviđena sredstva u iznosu od 1.200.000,00 tis. kn odnosno u omjerima 40 % Fond i 60% Općina i Fond je dalje kod toga stajališta da se neće više sredstava izdvajati te da možemo na taj način napraviti ili čekati fondove EU, a onda su stvari puno kompliciranije. Dogovoreno je da se na najjednostavniji način saniraju te deponije uz produženje ugovora sa Fondom do kraja 2014. godine.

Članica Općinskog vijeća Nadica Cafuk iznijela je :

„Vidjela sam da ide zamjena električnih stupova pa me zanima da li je to program za cijelu općinu ili samo jedan dio“.

U odgovoru načelnika Brune Hranić stoji :

„Program ide kroz cijelu općinu, završit će se i trafostanice u Domitrovcu i Budislavcu i iz te dvije trafostanice ide kompletna rekonstrukcija električne energije i dogovorena je izmjena stupova u jednoj ulici na Tužnom“.

7. sjednica Općinskog vijeća Općine Vidovec završila je u 21 ,00 sati.

Općinsko vijeće Općine Vidovec

Predsjednik

Zdravko Pizek

Zapisničarka

Andreja Peharda